
Fenntarthatósági megfontolások a befektetések világában – ESG faktorportfoliók teljesítményének nemzetközi empirikus szektorális összevetése

Kulcsszavak: tőzsdei hozamok, ESG, egyváltozós sorbarendezés, abnormális hozam, fenntarthatóság
A kutatás a faktormodellek irodalmába illeszkedik, arra a kutatási kérdésre keresi a válasz, hogy a környezeti (E), társadalmi (S) és vállalatirányítási (G) szempontból magasra értékelt vállalatok képesek-e szignifikáns abnormális hozamot generálni az alacsonyabb ESG pontszámmal rendelkező vállalatokhoz képest. A szerző a vizsgálat során részvényszintű panel adatbázison egyváltozós sorbarendezéssel teszteli a High Minus Low kereskedési stratégia hozamának alakulását eltérő strukturális törések és kontrollváltozók mellett. A tanulmány a New York Stock Exchange, Longon Stock Exchange és Deutsche Börse részvényein próbál időbeli és szektorális mintázatokat azonosítani a zöld befektetési stratégia teljesítményét illetően. A fenntartható befektetési stratégia parciális vizsgálata az energetikai, pénzügyi, közüzemi, élelmiszeripari, nehézipari, egészségügyi és technológiai vállalatok részvényein külön kerül implementálásra. Az eredmények robusztusságát a szerző Fama-MacBeth havi részvényszintű gördülő regressziókkal teszteli a Fama-French háromfaktoros modell változói mellett. Az eredmények alapján összességében a vállalatok fenntarthatóság irányába tett törekvései, valamint a várható hozam köz a kapcsolat enyhén negatív.



